అల్లపర్రు
అల్లపర్రు, గుంటూరు జిల్లా, నగరం మండలానికి చెందిన గ్రామము. ఇది మండల కేంద్రమైన నగరం నుండి 12 కి. మీ. దూరం లోను, సమీప పట్టణమైన రేపల్లె నుండి 11 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2899 ఇళ్లతో, 9291 జనాభాతో 3864 హెక్టార్లలో విస్తరించి ఉంది. గ్రామంలో మగవారి సంఖ్య 4546, ఆడవారి సంఖ్య 4745. షెడ్యూల్డ్ కులాల సంఖ్య 2957 కాగా షెడ్యూల్డ్ తెగల సంఖ్య 240. గ్రామం యొక్క జనగణన లొకేషన్ కోడ్ 590496.పిన్ కోడ్: 522262. ఎస్.టి.డి కోడ్ = 08648.
అల్లపర్రు
ఈ పాఠశాల 63వ వార్షికోత్సవం, 2014, మార్చి-3న జరుగును. ఈ పాఠశాల పూర్వ విద్యార్థులు, 2011లో ఒక సంఘంగా ఏర్పడి, పాఠశాల అభివృద్ధికి తోడ్పడుచున్నారు. రు. 2.5 లక్షలతో ఒక కళావేదిక ఏర్పాటు చేశారు. ఒక లక్ష రూపాయలతో పాఠశాలలో సరస్వతీదేవి విగ్రహాన్ని ఏర్పాటుచేశారు. ప్రభుత్వం వారు రు. 35 లక్షలతో, అదనపు తరగతి గదులు నిర్మించారు. ఉత్తమ ఫలితాలు సాధించిన విద్యార్థులకు ప్రోత్సాహక నగదు బహుమతులు అందజేస్తున్నారు. [4] 
ఈ గ్రామం వివాదాలకు దూరంగా ఉండే పల్లెగా పేరుతెచ్చుకున్నది. వివాదాలకు మూలమైన ఎన్నికలలోనూ, తాము పోటీ సమయంలోనే వేర్వేరుగా వ్యవహరిస్తాం తప్ప, తరువాత ఒకటిగానే ఉంటామని గ్రామస్థులు చెబుతున్నారు. పంచాయతీ ఎన్నికల వరకూ తాము విలువలకు కట్టుబడి ఉంటామని చెబుతున్నారు. గ్రామ పెద్దల చొరవతో ఎలాంటి వివాదాలకూ తాము పోకుండా, సజావుగా, ప్రశాంతంగా, ఎన్నికల ప్రక్రియ సాగుతుంది. దాదాపుగా పార్టీలకతీతంగా, అందరికీ ఆమోద్యయోగమైన వ్యక్తినే స్థానిక సంస్థలకు ఇక్కడ ఎన్నుకుంటారు. దేశానికే ఆదర్శగ్రామంగా ఉన్న ఈ గ్రామంలో ఉచిత న్యాయసలహా కేంద్రం ఏర్పాటుచేశారు. ఈ పల్లెలో ప్రజలు విద్యా రంగంలో గూడా ముందున్నారు. [3]